stanford-oval/wikipedia huggingface dataset:
אלי אלטוניו
תיאטרון

"בשפל" / מקסים גורקי בתפקיד סאטין, בימוי יעקב נאמן
"קרום" / חנוך לוין בתפקיד תוגתי, בימוי שמעון מימרן
"שבת ראשון שני" / אדוארדו דה פיליפו בתפקיד רוקו / קטיאלו, בימוי שלום שמואלוב
"המתאבד" /ניקולאי ארדמן בתפקיד אלכסנדר, בימוי מישה לוריה
"המכונה" / אלמר רייס בתפקיד צ'ארלס והמלאך, בימוי צחי גראד
"דואט על הספה"/ מארק קאמולטי בתפקיד ויקטור, בימוי מיכאל טפליצקי
זוכה מלגת קרן שרת אמריקה-ישראל לאמנות ותרבות, בימוי: "הנעלם" סרט (27 דק') להפקת "המכונה" / אלמר רייס.
מונטאז' סרט קצר - מנשר לאמנות - שנה ב'
פרסומות וקמפיינים

ויזה כא"ל – הובלת קמפיין "ויזה לצעירים" 2002.
פלאפון אסקייפ – קמפיין יחד עם עוז זהבי 2004.
סלקום חו"ל – קמפיין 2005.
פסטיבלים

מועמדויות ופסטיבלים בינלאומיים: "בופור" / יוסף סידר (ישראל) – טקס פרסי האוסקר של האקדמיה האמריקאית 2008 - מועמדות לפרסה סרט הזר הטוב ביותר.
"בופור" / יוסף סידר (ישראל) – פסטיבל ברלין 2007 – "דב הכסף" פרס הבימוי הטוב ביותר.
"אבנים" / רפאל נדג'ארי (ישראל-צרפת) – פסטיבל קאן 2006 – מועמדות לפרס הסרט והבימוי.
"חצאית דמעות" / תמר ירום – פרס הדרמה הטובה ביותר פסטיבל חיפה 2003
מיס תבל 1960

מיס תבל 1960 היא תחרות מיס תבל ה-9 במספר. התחרות נערכה ב-9 ביולי 1960 במיאמי ביץ', פלורידה שבארצות הברית.
43 מתמודדות ממדינות שונות השתתפו בתחרות, בתחרות זו בפעם השלישית נבחרה נציגת ארצות הברית למיס תבל.
זוהי הפעם הראשונה שספרד ופורטוגל השתתפו בתחרות.
התחרות שודרה בשידור ישיר ב-CBS.
| תוצאה סופית | מתמודדת |
| --- | --- |
מיס תבל 1960:  ארצות הברית ארצות הברית – לינדה במנט
סגנית ראשונה:  איטליה איטליה – דניאלה ביאנקי
סגנית שנייה:  אוסטריה אוסטריה – אליזבת הודאקס
סגנית שלישית:  דרום אפריקה דרום אפריקה – ניקולט קאראס
סגנית רביעית:  ספרד ספרד – מריה תרזה דל ריו
15 המועמדות הסופיות:  ברזיל ברזיל – ז'אן ג'ינה מקפרסון  קולומביה קולומביה – סטלה מרקז  אנגליה אנגליה – ג'ואן אלינור בורדמן  גרמניה גרמניה – אינגרון הלגרד מוקל  יוון יוון – מגדה פסלוגלו  ישראל ישראל – עליזה גור  נורווגיה נורווגיה – רנהילד אאס  שווייץ שווייץ – איליין מוראת
יעקבוס קמבנליס

יעקבוס קמבנליס
יעקבוס קמבנליס (ביוונית Ιάκωβος Καμπανέλλης;‏ 2 בדצמבר 1922 - 29 במרץ 2011) היה מחזאי, משורר וסופר יווני. קמבנליס כתב יותר מ-30 מחזות ונחשב לגדול מחזאי יוון בעת החדשה. הוא גם כתב טקסטים לשירים שהפכו פופולריים מאוד ביוון.
קמבנליס נולד באי היווני נקסוס ב-1922. ב-1934 עברה משפחתו לאתונה בעקבות קשיים כלכליים. בזמן מלחמת העולם השנייה נאסר ונשלח למחנה הריכוז מאוטהאוזן. לאחר שחרורו ושובו לאתונה החל ללמוד תיאטרון.
הרומן היחיד שכתב, "מאוטהאוזן", מבוסס על חוויותיו כעציר במחנה הריכוז מאוטהאוזן. היצירה שימשה כהשראה עבורו לכתיבת מחזור שירים - הבלדה על מאוטהאוזן - שהלחין מיקיס תאודוראקיס. אחד השירים תורגם לעברית וידוע בביצועם (בנפרד) של ליאור ייני ושל אלינוער מואב.
קמבנליס גם כתב תסריטים לשני סרטים יוונים בולטים; "סטלה", בבימויו של מייקל קקויאניס ו"או דראקוס" בבימויו של ניקוס קונדורוס.
מיצירותיו

1963 "מאוטהאוזן", תורגם לעברית והופיע בהוצאת כתר, 2005.
צומת (תורת הגרפים)

גרף לא מכוון בעל 6 קודקודים ו-7 קשתות
בתורת הגרפים, צומת או קודקוד (באנגלית: Vertex) הוא יחידת היסוד ממנה מורכב הגרף. קבוצת הקודקודים בגרף מסומנת באות  \ V.
גרף מכוון מורכב מזוגות סדורים של קודקודים וגרף לא מכוון מורכב מזוגות לא סדורים של קודקודים. לפיכך, יש משמעות לכיוון הקשתות המחברות את הקודקודים. כל קשת יוצאת מקודקוד אחד ומתחברת לקודקוד שני.
דרגה של קודקוד בגרף לא מכוון שווה למספר הקשתות המחברות אותו עם קודקודים אחרים. בגרף מכוון, דרגת הכניסה של קודקוד שווה למספר הקשתות הנכנסות אליו, ודרגת היציאה שווה למספר הקשתות היוצאות ממנו.
גרף n-צביע הוא גרף הניתן לצביעה ב-n צבעים כך שכל שני צמתים המחוברים בקשת צבועים בצבע שונה.
| נושאים בתורת הגרפים |
| --- | --- | --- |
| הגדרות | צומת • קשת • דרגה • מסלול • מרחק |  |
| מבנים | גרף • גרף ממושקל • מעגל • גרף מקרי • היפרגרף • מולטיגרף • עץ • קומפלקס |  |
| בניות וטיפוסים | גרף משלים • גרף קיילי • גרף שלם • גרף תחרות • עץ פורש • רשת זרימה • שידוך |  |
| תכונות | גרף n-צביע • גרף דו-צדדי • גרף מישורי • גרף מרחיב • גרף רגולרי • גרף קשיר • עץ בינומי • עץ פורש מינימלי |  |
הלמאו

| --- | --- |
סמל הלמאוסמל הלמאו
 מדינה / טריטוריה:  רומניה
 מחוז:  מחוז סאטו מארה
 חבל ארץ:  מרכז רומניה
 ראש העיר:  Ludovic Incze
 בירת העיר:  הלמאו 
 שטח:  45.12 קמ"ר
 גובה:  125.000000 מטרים
 אוכלוסייה:  ‏
  ‑ בעיר:  4,276 (1 בדצמבר 2021)
 קואורדינטות:  47°58′N 23°01′E﻿ / ﻿47.967°N 23.017°E﻿ / 47.967; 23.017
 אזור זמן:  UTC +2
 http://www.halmeu.ro
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור הלמאו(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור הלמאו  he tabBackground:;tabBorder:#aaa;defaultTab:0;
 
הלמאו (ברומנית: Halmeu; בהונגרית: Halmi, הלמי; ביידיש: האַלמין) היא עיירה בצפון מערב רומניה, ליד הגבול עם הונגריה. מחצית מתושביה רומנים, כשליש הונגרים וכ-3% צוענים.
היסטוריה

האזכור הראשון של הכפר בכתובים הוא משנת 1217. רוב תקופת קיומו השתייך היישוב להונגריה. במאה ה-18 הגיעו לכפר מהגרים יהודים מגליציה. במחצית השנייה של המאה ה-19 השתייך הכפר לאימפריה האוסטרו-הונגרית והכפר נכלל בשטח נפת וינוהרדיב.
לאחר מלחמת העולם הראשונה ופירוק האימפריה האוסטרו-הונגרית נכלל הכפר ברומניה, בהתאם לחוזה טריאנון. לאחר תכתיב וינה נכלל הכפר בשטח הונגריה. לאחר מלחמת העולם השנייה הועבר הכפר שוב לרומניה, בהתאם לחוזה פריז והורחב, כדי לסייע למהגרים שהגיעו ממרמורש.
יהודי הלמאו

בין שתי מלחמות העולם היו בהלמאו כ-1,300 יהודים. רובם השתייכו לקהילה האורתודוקסית ודיברו יידיש. בקיץ 1941 גרשו הרומנים לאוקראינה מספר משפחות יהודיות. באוגוסט נרצחו רבים מהמגורשים בקמניץ-פודולסקי. עם הכיבוש הגרמני במרץ 1944 היו בכפר כ-1,100 יהודים. באפריל 1944 הועברו יהודי הכפר לוינוהרדיב (נג'סולוש) ועד יוני 1944 גורשו לאושוויץ.
בולוניה 1909

בולוניה 1909 הוא מועדון כדורגל איטלקי מהעיר בולוניה. המועדון משחק בסרייה א'. אצטדיון הבית של המועדון הוא רנאטו דאל'ארה, ותכולתו היא כ-31,000 מקומות.
המועדון נוסד ב-1909 כקבוצת כדורגל בשטחי אוסטריה, ושיחק בה עד שאיטליה כבשה בחזרה את שטח העיר במלחמת העולם הראשונה. לאחר מכן, הצטרף המועדון לליגה השישית המחוזית באיטליה.
היסטוריה > היסטוריה מוקדמת הצלחות ותארים

מועדון הכדורגל בולוניה הוקם על ידי אמיליו ארנשטיין, אוסטרי שהתעניין בכדורגל' בעת שהותו באוניברסיטאות של וינה ופראג. עוד לפני כן, הוא ואחיו הקימו את מועדון הכדורגל "הכוכב השחור" באוסטריה. בולוניה הוקמה ב-3 באוקטובר 1909, בצפון איטליה, בעיר בולוניה, ובעת ההקמה קרלו סנדוני היה הספונסר והמנהל הכללי של המועדון, לואי ראוץ' השווייצרי היה הנשיא, גואידו דלה ואלה סגן הנשיא, אנריקו פנגליה המזכיר, סרג'ו למפרונטי הקופאי ואמיליו ארנשטיין וליאון וינצ'נזי מונו להיות חברי המועצה של המועדון.
ב-20 במרץ 1910 שיחקה בולוניה את המשחק הראשון בהיסטוריה שלה' נגד וירטוס המקומית, שלבשה חולצות לבנות, ובולוניה הביסו את וירטוס 1–9. קבוצת הכדורגל הראשונה הורכבה מ: קוך, צ'יארה, פסראלי, ברגאגליה, גיואדו דלה ואלה, נאני, דונאטי, ראוך, ברנבאו, מצ'אנו וגראדי. את העונה הראשונה בילתה בולוניה בליגה המקומית תחת הנהגתו של אריגו גראדי כקפטן הקבוצה. בולוניה ניצחה בליגה שלה ועלתה לליגה שנקראה "קבוצת ונטו-אמיליאנו", בה שיחקה 4 עונות נוספות, וסיימה במקומות חמש ומעלה. בולוניה נכנסה לליגה הצפונית לפני שמשחקי הליגות הופסקו לחלוטין בגלל מלחמת העולם הראשונה.
אחרי המלחמה בולוניה החל שיפור מתמיד ביכולתה וההצלחות לא איחרו להגיע. בעונת 1919/1920 בולוניה העפילה לחצי הגמר של הליגה הצפונית באיטליה, ובעונה לאחר מכן, 1920/1921, הגיעה הקבוצה לגמר הליגה, שם הפסידה לפרו ורצ'לי 2-1. בעונת 1923/1924 הגיעה בולוניה פעם נוספת לגמר הליגה אבל הפסידה לגנואה וסיימה סגנית פעם נוספת.
בעונת 1924/1925 ההמתנה הגיעה לסיומה, ובולוניה זכתה באליפות הראשונה בהיסטוריה שלה לאחר שניצחה את גנואה בגמר הצפוני, ואת אלבה רומא 0–2 ו0–4 במשחקי הגמר. לאחר שהפסידה בגמר הצפון בעונה הבאה, וסיימה כסגניתה של טורינו בעונת 1926/1927, וחמישית ב-1927/1928, הצליחה לזכות באליפות פעם נוספת בעונת 1928/1929, לאחר שניצחה בגמר את טורינו החזקה, ששלטה בליגה באותה התקופה.
לאחר הקמת הסרייה א' בעונת 1929/1930, המשיכה להיצמד לצמרת כשסיימה במקומות שני ושלישי במספר עונות בתחילת שנות ה-30, ובכל מקרה בחצי העליון של הטבלה. ב-1935/1936 זכתה בולוניה באליפות איטליה השלישית שלה בהיסטוריה, לאחר שהקדימה את רומא בנקודה אחת בלבד בליגה. הקבוצה המשיכה ביכולתה הטובה וזכתה ב-3 אליפויות נוספות בעונות 1936/1937, 1938/1939 ו-1940/1941 לפני שמלחמת העולם השנייה עצרה את הליגה.
לאחר סיום המלחמה המועדון דעך ולא הצליח להתרומם בשנות ה-50 של המאה ה-20 ושנות ה-60 המוקדמות, אך כן הצליחה לשחזר את הצלחתו עוד פעם וזכה באליפות השביעית והאחרונה שלו עד היום, בעונת 1963/1964. הישג זה הביא את בולוניה להשתתף בעונת 1964/1965 בגביע אירופה לאלופות, אך הודחה בסיבוב המוקדם של התחרות על ידי אנדרלכט.
בשנות ה-70 זכתה הקבוצה בקופה איטליה פעמיים: ב-1970/1969 כשסיימה במקום הראשון בבית הגמר בגביע, וב-1974/1973 כשניצחה באופן דרמטי את פלרמו 4-3 בדו-קרב פנדלים אחרי תיקו 1-1 בתום 120 דקות.
היסטוריה > צניחה לליגות הנמוכות

בשנות ה-80 המועדון החל בהתדרדרות לליגות הנמוכות. בתחילת שנות ה-80 ירדה הקבוצה לליגה השנייה אחרי שהפסידה במאבק הישרדות לקליארי וגנואה ששרדו על חשבונה, וירד בעונה לאחר מכן לסרייה ג'. זו הייתה  ירידהמהירה של 2 ליגות ב-2 עונות בלבד. הקבוצה עלתה לליגה השנייה בעונה לאחר מכן. מעתה ואילך נאבקה הקבוצה על מקומה בסרייה א' כאשר הצליחה להעפיל בסוף שנות ה-80 לליגה הבכירה, אך ירדה בתחילת שנות ה-90 ואף התדרדרה פעם נוספת עד לסרייה ג'. בולוניה הצליחה לחזור עוד פעם לסרייה א' בסוף עונת 1995/1996. היא אף הצליחה לזכות בגמר גביע האינטרטוטו לשנת 1998 במשותף עם ולנסיה וורדר ברמן. המועדון הצליח להישאר בסרייה א' עד לעונת 2004/2005, עונה בה ירדה מהמקום ה-18 לסרייה ב' פעם נוספת.
היסטוריה > חוסר יציבות והישרדות בליגה הראשונה

עונה לאחר מכן הקבוצה עברה לבעלים חדש, כאשר ג'וזפה גזוני מכר את המועדון לאלפרדו קצולה, איש עסקים מקומי. הקבוצה החליפה מספר מאמנים ולא הצליחה להעפיל חזרה לסרייה א' עד לסיום עונת 2007/2008, בה סיימו ה"rossoblù" (האדומים-כחולים) במקום השני בסרייה ב' ועלו לליגה העליונה בהדרכתו של המאמן דניאל אריגוני. בקיץ 2008 ניהל הבעלים קצולה משא ומתן למכירת הקבוצה לקבוצת רכישה אמריקאית אבל המכירה בוטלה לבסוף, והמועדון נמכר לבסוף לקבוצת רוכשים מקומית בראשות פרנצ'סקה מנריני, שהפכה לאישה השנייה שהיא בעלי קבוצת כדורגל בסרייה א'. הקבוצה המשיכה להילחם על חייה בליגה בעונות הבאות ונאבקה גם בקשיים כלכליים של ראשי המועדון, ונמכרה לאיש העסקים הסרדינאי סרג'ו פורקדה ובהמשך ניצלה שוב מירידה.
ב-23 בדצמבר 2010 קבוצת המשקיעים "בולוניה 2010", בראשות הבנקאי ג'ובאני קונסורטה ואיש העסקים מאסימו זנאטי, רכשה את המועדון מפורקדה, לאחר שהלן לא העביר משכורות לעובדים והביא את המועדון לסף פשיטת רגל. זנאטי מונה לנשיא המועדון ביחד עם המוזיקאי האיטלקי, אוהד הקבוצה, ג'אני מורנדי, שמונה להיות נשיא של כבוד במועדון, אך כעבור 28 ימים זנאטי והמנכ"ל התפטרו בגלל אי הסכמות וההנהלה התחלפה בשנית, בזמן שהקבוצה דשדשה בליגה וסיימה בחלק התחתון של הסרייה א', אך עם זאת שרדה. בעונת 2013/2014 חוסר היציבות בהנהלת הקבוצה השפיע והיא ירדה שוב לסרייה ב' מהמקום אחד לפני האחרון. חוסר היציבות המשיך, והקבוצה החליפה שוב בעלים, כאשר קבוצה דרום אמריקאית בשם "מועדון הכדורגל בולוניה 1909", בראשות ג'ו טקופינה וג'ואי סאפוטו (בעלי הקבוצה מונטריאול אימפקט מה-MLS), לקחה את המועדון מידי אלבינו גואראלדי.
תחת ההנהלה החדשה, הקבוצה עלתה שוב לסרייה א' בסיום עונת 2014/2015.
בעונות הבאות ועד עונת 2023/2024 שיחקה בולוניה בסרייה א', כאשר המקום הגבוה ביותר שתפסה היה מקום תשיעי, בעונת 2022/2023, והמקום הגרוע ביותר, המקום הארבעה-עשר, היה בעונת החזרה לסרייה א', עונת 2015/2016.
בעונת עונת 2023/2024, תחת המאמן טיאגו מוטה, סיימה בולוניה במקום החמישי, והבטיחה מקום בעונת 2024/2025 בליגת האלופות לראשונה מאז 1965, חלוץ הקבוצה ג'ושוע זירקזי זכה בשחקן הצעיר של העונה,  והבלם ריקרדו קלאפיורי נכנס לנבחרת העונה. בסיום העונה עזב טיאגו מוטה את בולוניה ועבר ליובנטוס, במקומו מינו בולוניה את וינצ'נזו איטליאנו.
סגל הקבוצה

נכון ל-1 בספטמבר 2024
הישגים > הישגים מקומיים

סרייה א':
אליפויות (7): 1924/1925, 1928/1929, 1935/1936, 1936/1937, 1938/1939, 1940/1941, 1963/1964
הגביע האיטלקי:
זכייה (2): 1970/1969, 1974/1973
הישגים > הישגי שיא באירופה

גביע האינטרטוטו :
זכייה (1): 1998
סגנות (1): 2002
גביע אירופה לאלופות :
סיבוב מוקדמות (1): 1964/1965
גביע אופ"א :
חצי גמר (1): 1998/1999
גביע אירופה למחזיקות גביע :
סיבוב ראשון (2): 1970/1971, 1974/1975
הערות שוליים

↑  "MVPs of the Serie A Made in Italy 2023/2024". Serie A. 24 במאי 2024. נבדק ב-24 במאי 2024. {{cite news}}:  (עזרה)
| ליגת האלופות 2024/25 |
| --- | --- | --- |
| דרג א' | ספרד ריאל מדריד (אלופה מכהנת) • אנגליה מנצ'סטר סיטי • גרמניה באיירן מינכן • צרפת פריז סן-ז'רמן • אנגליה ליברפול • איטליה אינטר מילאנו • גרמניה בורוסיה דורטמונד • גרמניה ר.ב. לייפציג • ספרד ברצלונה |  |
| דרג ב' | גרמניה באייר לברקוזן • ספרד אתלטיקו מדריד • איטליה אטאלנטה • איטליה יובנטוס • פורטוגל בנפיקה ליסבון • אנגליה ארסנל • בלגיה קלאב ברוז' • אוקראינה שחטאר דונצק • איטליה מילאן |  |
| דרג ג' | הולנד פיינורד • פורטוגל ספורטינג ליסבון • הולנד פ.ס.וו. איינדהובן • קרואטיה דינמו זאגרב • אוסטריה רד בול זלצבורג • צרפת ליל • סרביה הכוכב האדום בלגרד • שווייץ יאנג בויז ברן • סקוטלנד סלטיק |  |
| דרג ד' | סלובקיה סלובן ברטיסלאבה • צרפת מונקו • צ'כיה ספרטה פראג • אנגליה אסטון וילה • איטליה בולוניה • ספרד ז'ירונה • גרמניה שטוטגרט • אוסטריה שטורם גראץ • צרפת ברסט |  |
| --- | --- |
בקרת זהויות :  LCCN: no2008013324  VIAF: 6079158006005502100008   WorldCat (עם VIAF): 6079158006005502100008 
תצלום קבוצתי של המועדון בעת עונת האליפות הראשונה ב-1924/1925
תצלום קבוצתי בעונת ה"סקודטו" האחרונה ב1963/1964
הסמל המועדון בעבר, מ-1992/1993 ועד 2018
מיס תבל 1966

מיס תבל 1966 היא תחרות מיס תבל ה-51 במספר.
את התחרות הנחה הזמר פאט בון.
58 מתמודדות התמודדו על התואר בשנה זו.
בתחרות זכתה מיס שוודיה, מתחילת ההכנות לתחרות היא הייתה מועמדת אהודה בתחרות על ידי הקהל ועל ידי אמצעי התקשורת, היא הביאה עימה לתחרות מלתחה שהציגה את האופנה העכשווית של אירופה, בנוסף היא גם זכתה בתואר "מיס פוטוגניק".
בין הפרסים שניתנו לזוכה היה עשרת אלפים דולר במזומן, תכשיטים יוקרתיים וחוזה הופעות.
| תוצאה סופית | מתמודדת |
| --- | --- |
מיס תבל 1966:  שוודיה שוודיה – מרגרטה ארווידסון
סגנית ראשונה:  פינלנד פינלנד – סאטו שרלוטה אסטרינג
סגנית שנייה:  
סגנית שלישית:  
סגנית רביעית:  ישראל ישראל – אביבה ישראלי
15 המועמדות הסופיות:  קולומביה קולומביה – עדנה ראד לוסנה  דנמרק דנמרק – גיטה פליינרט  אנגליה אנגליה – ג'ניס וויטמן  גרמניה גרמניה – מריון היינריך  הולנד הולנד – מרגו דומן  נורווגיה נורווגיה – סירי גרו נילסון  פרו פרו – מדליין הרטוג-בל  הפיליפינים הפיליפינים – מריה קלרינדה סוריאנו  ספרד ספרד – פקיטה טורס  ארצות הברית ארצות הברית – מריה רמני
שופטים

ארמי קוסלה
מרסלו בלבואה

מרסלו בלבואה (באנגלית: Marcelo Balboa; נולד ב-8 באוגוסט 1967) הוא כדורגלן עבר אמריקאי.
קריירה

בלבואה הוא יליד שיקגו, אילינוי. לאחר שהרשים בקבוצת הכדורגל של אוניברסיטת סן דייגו סטייט, זומן בלבואה לסגל נבחרת ארצות הברית, איתה השתתף במונדיאל 1990 ובמונדיאל 1994. ב-1992 וב-1994, זכה בפרס הכדורגלן האמריקאי של השנה, וב-1995, היה לכדורגלן האמריקאי הראשון שצבר למעלה ממאה הופעות בנבחרת.
ב-1995, החל בלבואה לשחק בקבוצת לאון ממקסיקו, ושנתיים לאחר מכן, עבר לקולורדו ראפידס מה-MLS. בלבואה שיחק שש שנים בקבוצה והוביל אותה במספר קטגוריות סטטיסטיות שונות. ב-1998 הצטרף לטאב ראמוס ולאריק ויינלדה, וביחד היו האמריקאים הראשונים ששיחקו בשלושה גביעי עולם. בשנת 2002, עבר בלבואה למטרוסטארס, אבל שיחק רק חמש דקות במשך כל העונה עקב פציעות. לאחר עונה זו, פרש מכדורגל מקצועני. בנבחרת ארצות הברית, השתתף בלבואה ב-128 משחקים וכבש 13 שערים. את קריירת ה-MLS שלו, סיים עם 24 שערים ו-23 בישולים ב-152 משחקים. בסוף שנת 2005, נבחר בלבואה להרכב כל הזמנים ב-MLS.
בלבואה נודע בבעיטות המספרת שלו, שאחת מהן, נגד קולומבוס קרו בשנת 2000, נבחרה לשער העונה ב-MLS. לאחר פרישתו מכדורגל, החל לעבוד כשדרן ב-ESPN וב-HDNet.
בשנת 2005, נבחר בלבואה להיכל התהילה של הכדורגל הלאומי.
תמאש איאן

| --- | --- |

 לידה:  12 בינואר 1939 (בן 86) גרלה, רומניה 
 מדינה:  הונגריה 
 השכלה:  אוניברסיטת זמלווייס 
 תפקיד:  נשיא (2000–2020) 
 
תמאש איאן (בהונגרית: Aján Tamás) הוא עסקן ספורט הונגרי, בעבר היה נשיא הפדרציה הבינלאומית להרמת משקולות וחבר הוועד האולימפי הבינלאומי.
ד"ר איאן סיים את לימודיו האקדמיים באוניברסיטת זמלווייס ב-1964 וקיבל דוקטורט בחינוך גופני. הוא עבד במספר משרות במחלקת הספורט בממשלה, כמו גם במספר משרות אקדמאיות.
איאן הוא נשיא הפדרציה הבינלאומית להרמת משקולות (IWF) משנת 2000, חבר מועצה בסוכנות העולמית נגד סמים בספורט (WADA), וכן שימש כסגן נשיא האגודה הכללית לפדרציות הספורט הבינלאומיות (GAISF).
זכריה (כהן)

| --- | --- |

התגלות המלאך לזכריה, ציור קיר מעשה ידי דומניקו גירלנדיו, קפלת טורנבוני, פירנצה, 1490
 לידה:  המאה הראשונה לפנה"ס
 פטירה:  המאה הראשונה ירושלים, האימפריה הרומית
 קדוש עבור:  כל הכנסיות
 תארים:  כהן
 חג:  נוצרים קתולים: 23 בספטמבר   נוצרים אורתודוקסים ולותרנים: 5 בספטמבר
איקונין רוסי - התגלות המלאך לפני זכריה.
זכריה (ביוונית: Ζαχαρίας, זַכַרִיאַס) היה אביו של יוחנן המטביל, וקרוב משפחה של ישו.
קורות חיים > הברית החדשה

על פי הבשורה על-פי לוקאס, זכריה היה כהן ממשמרת אביה, השמינית בסדר משמרות הכהונה בבית המקדש השני, בתקופת שלטונו של המלך הורדוס. זכריה היה בעלה של אלישבע - אף היא ממשפחת כהונה.
על פי ספרי האוונגליון אלישבע וזכריה היו צדיקים אולם לא נולדו להם ילדים. לוקאס מספר כי שניהם היו באים בימים ואלישבע הייתה עקרה.
בעת הקטרת קטורת הסמים במקדש על מזבח הזהב הופיע בפני זכריה מלאך אשר בישר לו כי ייוולד לו בן והוא יקרא לו בשם "יוחנן", וכי אותו ילד יבשר על בואו של המשיח.
בשל גילם המופלג שלו ושל אשתו פקפק זכריה בדברי המלאך, וביקש אות מהמלאך להראות שאמת בנבואה. בתגובה, הזדהה המלאך כגבריאל והעניש את זכריה על ספקנותו בכך שהפך אותו לאילם עד היום שבו תתגלה לכל נכונות הנבואה. זכריה יצא מן המקדש ולא יכול היה לברך ולכן הבינו הנוכחים במקדש כי הפך אילם לאחר התגלות של מלאך.
בשובו לביתו הרתה אלישבע. במהלך ההיריון ביקרה אותה מריה שהייתה באותה עת בהיריון עם ישו. "הביקור" נחשב לאחד האירועים בחיי ישו, ומצוין בכנסיית הביקור בעין כרם (הממוקמת במקום בו, על פי האמונה הנוצרית, ניצב בית הקיץ של אלישבע וזכריה), ובכנסיות רבות ברחבי העולם הנקראות על שם הביקור.
שמונה ימים לאחר הולדת בנם, במהלך טקס ברית המילה חברי המשפחה אמרו שיקראו לילד על שם האב - זכריה, אולם אלישבע התנגדה ודרשה שלבן יקרא בשם "יוחנן". זכריה, שהיה אילם, כתב על לוח "שמו יהיה יוחנן" ובאותו הרגע חזרה לו יכולת הדיבור, והוא נשא את תפילת הבנדיקטוס.
מסורות אחרות

בבשורה על פי יעקב מסופר שכאשר הורה המלך הורדוס על טבח התמימים (טבח הילדים שנולדו באזור בית לחם), זכריה סירב לגלות היכן מסתירה אלישבע את בנו ולכן נרצח על ידי חיילי הורדוס בחצר בית המקדש. המסורת הנוצרית מקשרת בין זכריה אבי יוחנן לבין זכריה בן יהוידע, שהיה אף הוא כהן שנרצח בחצר בית המקדש (אירוע המוזכר גם בבשורה על-פי מתי).
קדוש נוצרי

זכריה ואלישבע מוגדרים על ידי הכנסייה הנוצרית הקתולית כקדושים, ויום חגם הוא ה-23 בספטמבר. בכנסייה הלותרנית יום חגם מצוין ב-5 בספטמבר וכך גם בנצרות האורתודוקסית.
שמותיהם של זכריה ואלישבע מוזכרים בחלק מהמיסטריות של הכנסייה האורתודוקסית כחלק מתפילות טקס הנישואים וטקס ההכתרה.
בכנסייה היוונית אורתודוקסית מצוין יום חגם של זכריה ואלישבע ב-24 ביוני.
הארמנים מאמינים כי שרידי גופתו של זכריה נמצאים במנזר גאנדזסאר בנגורנו קרבאך.
באסלאם

זכריה (בערבית: زكريا - נהגה "זכריא") נחשב לקדוש גם באסלאם מאחר שיוחנן המטביל (יחיא אבן זכריא), הנזכר בסורת מרים, ה-19 בקוראן, נחשב אף הוא לאחד מנביאי האסלאם. זכריה הוא זה שטיפל במרים אמו של ישו, יוחנן בישר בביאת המשיח דבר שלא מצא חן בעיני אנשי דת "חכמי דת" אשר בתגובה גרמו להריגתם של שניהם.
לקריאה נוספת

אפי זיו, הצופן הנוצרי באמנות, אור יהודה: כנרת, זמורה-ביתן, 2015, עמ' 197–198, מסת"ב 978-965-566-137-8
הערות שוליים

↑  הברית החדשה, הבשורה על־פי לוקאס, פרק א', פסוקים 5–7.
↑  הברית החדשה, הבשורה על־פי לוקאס, פרק א', פסוקים 12–17.
↑  הברית החדשה, הבשורה על־פי לוקאס, פרק א', פסוקים 18–22.
↑  הברית החדשה, הבשורה על־פי לוקאס, פרק א', פסוקים 57–79.
↑  הברית החדשה, הבשורה על־פי מתי, פרק כ"ג, פסוק  35.
↑  הקוראן, סורה 19: חזון מרים.
| --- | --- |
בקרת זהויות :  GND: 131725270  VIAF: 47902235   WorldCat (עם VIAF): 47902235
מוחמד דיומאנדה

מוחמד דיומאנדה (בצרפתית: Mohamed Diomande נולד ב-30 באוקטובר 2001 ביופוגון שבחוף השנהב) הוא כדורגלן איווארי המשחק בעמדת הקשר בקבוצת גלאזגו ריינג'רס מליגת העל הסקוטית, בהשאלה מנורשלן.
קריירת מועדונים

דיומאנדה גדל באקדמיית רייט טו דרים בגאנה. ב-5 בינואר 2020 הצטרף דיומאנדה לנורשלן מליגת העל הדנית. בסך הכל ערך 96 הופעות ליגה במדי המועדון, בהן הבקיע 11 שערים.
ב-26 בינואר 2024 הצטרף דיומאנדה לגלאזגו ריינג'רס מליגת העל הסקוטית בעסקת השאלה עד לתום עונת 2023/2024 עם חובת רכישה בסופה.
הערות שוליים

↑  Mohamed Diomande: Rangers sign midfielder from Nordsjaelland on loan with obligation to buy באתר BBC, ‏ 26 בינואר 2024 (באנגלית)
על-מישור

זוג מישורים נחתכים. המישור הדו-ממדי הוא העל-מישור של המרחב התלת-ממדי
במתמטיקה, ובפרט בגאומטריה, על-מישור (נקרא גם היפר-מישור) הוא הרחבה של מושג המישור 
למרחבים גאומטריים מכל ממד שהוא. על-מישורים יכולים להיות תתי-מרחבים של מרחבים וקטוריים, מרחבים אוקלידיים, מרחבים אפיניים, מרחבים פרויקטיביים ועוד. על-מישורים הם תמיד ביחס למרחב שבו הם נמצאים ועל כן תכונת העל-מישוריות היא תכונה יחסית.
בהכללה, על-מישור הוא תת-מרחב שהקו-ממד (אנ') שלו הוא 1. בשל כך, עבור מרחבים מממד סופי  n, על-מישור במרחב הוא כל תת-מרחב מממד  n-1. לדוגמה, עבור הישר החד-ממדי העל-מישורים הם הנקודות; עבור המישור הדו-ממדי העל-מישורים הם הישרים; במרחב התלת-ממדי העל-מישורים הם המישורים.
אחת התכונות המרכזיות של על-מישורים היא שהם חוצים את המרחב לשני חצאי-מרחבים. עובדה זו משמשת לניסוח משפטי הפרדה כמו משפט ההפרדה העל-מישורית (אנ'), משפט סטון-טוקי (אנ') ומשפט האן-בנך.
בתחום למידת המכונה, על-מישורים משמשים כבסיס לאלגוריתם הסיווג "מכונת וקטורים תומכים" שמאפשר סיווג של נתונים במרחב אוקלידי כלשהו.
הגדרה

ההגדרה של על-מישור משתנה בהתאם לסוג המרחב הגאומטרי שבו עוסקים.
הגדרה > מרחב וקטורי

בהינתן מרחב וקטורי  V מעל שדה  \mathbb {F}  (לרוב  \mathbb {F}  הוא שדה הממשיים  \mathbb {R} ) ותת-מרחב כלשהו  W\subseteq V,  W ייקרא על-מישור של  V אם ורק אם הקו-ממד שלו ביחס ל- V הוא 1. כלומר,  W הוא על-מישור אם ורק אם  \operatorname {dim} (V/W)=1 כאשר  V/W הוא מרחב המנה של  W ביחס ל- V.
מהגדרה זו ניתן לראות שאם  W הוא תת-מרחב של מרחב  V מממד סופי  n, אז  W הוא על-מישור אם ורק אם  W מממד  n-1.
הגדרה > מרחב אוקלידי

במקרה שבו  V=\mathbb {R} ^{n} הוא מרחב אוקלידי עם המכפלה הפנימית הסטנדרטית, ההגדרה לעיל מתלכדת עם הגדרה באמצעות נורמל:
תת-מרחב  P\subseteq \mathbb {R} ^{n} יקרא על-מישור של  \mathbb {R} ^{n} אם ורק אם קיים וקטור  v\in \mathbb {R} ^{n} כך ש- P=\left\{u\in \mathbb {R} ^{n}\mid u\cdot v=0\right\}. כלומר, קיים וקטור כלשהו כך ש- P הוא מרחב כל הווקטורים המאונכים לו. ניתן להוכיח כי וקטור  v זה הוא יחיד עד כדי הכפלה בסקלר שונה מאפס.
אם מתייחסים למרחב האוקלידי כמרחב אפיני ביחס לעצמו על ידי זיהוי כל וקטור גם כנקודה, ניתן להרחיב אף יותר את ההגדרה של על-מישור ולהכיל בתוכה גם הזזות. במקרה זה, על מישור יהיה קבוצה מהצורה  P=\left\{u\in \mathbb {R} ^{n}\mid u\cdot v=c\right\} כאשר  v\in \mathbb {R} ^{n} ו- c\in \mathbb {R}  קבועים. ההשוואה לקבוע כלשהו  c במקום ל-0 מסיטה את העל-מישור.
הגדרה > מרחב הילברט

ניתן להרחיב את ההגדרה לעיל של על-מישור במרחב האוקלידי לכל מרחב הילברט באשר הוא. בהינתן מרחב הילבט  {\mathcal {H}} מעל שדה  \mathbb {F}  עם המכפלה הפנימית  \left\langle \cdot ,\cdot \right\rangle , תת-מרחב  {\mathcal {H}}_{1}\subseteq {\mathcal {H}} ייקרא על-מישור ב- {\mathcal {H}} אם ורק אם קיים פונקציונל  \varphi \in {\mathcal {H}}^{*} כך ש- {\mathcal {H}}_{1}=\left\{u\in {\mathcal {H}}\mid \varphi (u)=0\right\}.
אם  {\mathcal {H}}_{1} הוא תת-מרחב סגור  אז ניתן להראות כי  \varphi  הוא רציף ולכן בזכות משפט ההצגה של ריס קיים וקטור  u'\in {\mathcal {H}} כך ש- \varphi (x)=\left\langle u,x\right\rangle  לכל  x\in {\mathcal {H}}. כלומר, ההגדרה של על-מישור עבור מרחבי הילברט מתלכדת עם ההגדרה של על-מישור למרחבים אוקלידים ו- {\mathcal {H}}_{1} הוא קבוצת כל הווקטורים המאונכים ל- u'.
כאמור,  u' יחיד עד כדי הכפלה בסקלר. נהוג לנרמל את  u' ביחס לנורמה המושרית של המרחב ולהגדיר  {\hat {n}}:={\frac {u'}{\|u'\|}}.  {\hat {n}} הוא הנורמל של  {\mathcal {H}}_{1}. ניתן להוכיח כי  {\hat {n}} יחיד עד כדי הכפלה במספר ממעגל היחידה המרוכב. במקרה שבו המרחב  {\mathcal {H}} הוא מעל שדה הממשיים  \mathbb {R} ,  {\hat {n}} יחיד עד כדי סימן.
במקרים רבים, הביטוי היפר-מישור בהקשר של מרחבי הילברט כולל הנחת סגירות.
גם עבור מרחבי הילברט ניתן להתייחס אליהם כמרחבים אפינים ביחס לעצמם כדי לכלול הזזות בהגדרת העל-מישור.
הגדרה > מרחב אפיני

בהינתן מרחב אפיני  (A,{\vec {A}}) מעל שדה  \mathbb {F} , קבוצה  B\subseteq A תקרא על-מישור של  A אם ורק אם היא מהצורה  b+{\vec {B}} כאשר  b\in A היא נקודה כלשהי ו- {\vec {B}} הוא על-מישור של  {\vec {A}} במונחים של מרחבים וקטוריים כפי שהוגדרו לעיל. כלומר, במרחב האפיני העל-מישור האפיני הוא בעצם על-מישור וקטורי ביחס לנקודה כלשהי  b שמתפקדת כראשית הצירים.
במקרה שבו המרחב האפיני הוא מממד סופי  n, ניתן לייצג כל על-מישור כמשוואה ליניארית יחידה על הקואורדינטות האפיניות של הנקודות המרחב. כלומר, אם  A=\mathbb {A} ^{n} ו- B\subseteq A, אז  B הוא על-מישור ב- A אם ורק אם קיימים קבועים  a_{1},\dots ,a_{n},b\in \mathbb {F}  כך ש:
B=\left\{(x_{1},\dots ,x_{n})\in \mathbb {A} ^{n}\mid a_{1}x_{1}+\dots +a_{n}x_{n}=b\right\}
במקרה שבו  b=0 העל-מישור עובר דרך ראשית הצירים כפי שנקבעה במערכת האפינית שלפיה נלקחו הקואורדינטות האפיניות.